**Decizia etapei de încadrare**

**Nr. din**

**DRAFT**

Ca urmare a solicitării de emitere a acordului de mediu, adresată de **UAT Obarsia de Camp** cu sediul in Comuna Obarsia de Camp sat Obarsia de Camp judetul Mehedinti, cod postal: 227325, înregistrată la Agenția pentru Protecția Mediului Mehedinți cu nr.3026 din 15.03.2021, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru Protecția Mediului Mehedinți ***decide***,

ca urmare a consultărilor desfășurate în cadrul ședinței Comisiei de analiză tehnică din data de că proiectul ***”*** ***Reabilitare modernizare si dotare camine culturale in Comuna Obarsia de Camp Sat*** ***Obarsia de Camp, Jud. Mehedinti”*,** propus a fi amplasat în județul Mehedinți, in intravilan Sat Obarsia de Camp

***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează în prevederile Legii nr.292/2018 privind evaluarea impactului anumitor proiecte publice și private asupra mediului, Anexa nr.2, la pct.13. a) “Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului

• proiectul propus nu intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare, cf pdv nr. 87 din 16.03.2021 a Biroului CFM – Arii protejate;

Iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi,

***nu se supune evaluării impactului asupra mediului.***

1. **Caracteristicile proiectului**
   1. **Dimensiunea și concepția întregului proiect**

Proiectul vizeaza realizarea modernizarii unui camin cultural in care se desfasoara activitati socio culturale pentru un numar maxim de 200 persoane

Proiectul propune reabilitarea, modernizarea si dotarea caminului cultural din Comuna Obarsia de Camp Sat Obarsia de Camp, Jud. Mehedinti si propune următoarele categorii de lucrări:

o înlocuirea planşeului de lemn existent peste parter cu un planşeu din beton armat cu grinzi din beton armat dimensionate corespunzător.

o La partea superioară a zidurilor portante se vor turna centuri din beton armat.

o în situaţia în care sunt necesare modificări ale golurilor de uşi şi ferestre acestea vor avea la partea superioara buiandrugi din beton annat ce vor rezema minim 25 cm de o parte şi de alta a golului.

o Zidurile portante se vor consolida prin cămăşuire cu plasă sudată (j)6 mm cu ochiuri 100x100 mm pe ambele feţe ce vor pleca cu mustăţi din fundaţii noi. Consolidarea cu plase sudate se va realiza cu o tencuială cu mortar M100-T sau torcretată în grosime de 5-6 cm grosime . Deasemenea se va realiza la nivelul fundaţiei o hidroizolaţie pentru eliminarea igrasiei

o înlocuirea învelitorii existente cu o învelitoare nouă din ţiglă ceramică sau metalică pe o şarpantă nouă din lemn ecarisat dimensionată corespunzător.

o Recompartimentarile interioare propuse ce presupun demolarea unor pereţi sau crearea altora noi se vor face cu preverederea de grinzi şi stâlpi de beton armat repectiv fundaţii dimensionate corespunzător. în cazul compartimentărilor cu gips carton acestea se pot face direct pe placa suport slab armată a parterului .

o în toate încăperile imobilului se vor executa pardoseli corespunzător destinaţii pe o placă suport din beton slab armat de 10-12 cm grosime.

o în jurul clădirii se va executa un trotuar de 1 m lăţime cu pante spre exterior pentru îndepărtarea apelor din precipitaţii de fundaţiile clădirii.

o Elementele de lemn ale şarpantei se vor ignifuga din 2 în 2 ani cu soluţie ignifugă omologată de pompierii militari şi se vor solidariza cu cuie, scoabe, cleşti şi colţare metalice multicui.

o Montarea de jgheaburi, parazăpezi si burlane care sa asigure o scurgere corespunzătoare a apelor pluviale pe terenul beneficiarului.

o Reabilitare termică cu vată minerală bazaltică sau polistiren expandat la faţade şi polistiren extrudat la soclu.

o Refacere finisaje interioare şi exterioare.

o Inlocuirea tâmplăriei existente acolo unde este cazul cu tâmplărie din lemn stratificat, PVC sau aluminiu cu geam termopan.

o Reabilitare şi modernizare instalaţie termică, apă-canalizare, sanitară şi electrică.

Suprafaţa măsurata desfasurata a imobilului conform număr cadastral 50494 este de 590 mp.

- Indici de control privind modul de utilizare al terenului CĂMIN CULTURAL OBARSIA DE CÂMP :

o actual: POT = 31,04% CUT = 0,3201

o propus: POT = 31,04% CUT = 0,3201

CĂMINUL CULTURAL SAT OBARSIA DE CAMP se invecineaza :

o Ia nord : DJ562 - 33,17 ml ;

o la sud: RUICANESCU ILIE - 37,38 ml

o la vest Popescu Gheorghe -51,86 ml

o la est ULITA -53,14ml

Din punct de vedere economic activitatile caminului cultural sunt de natura prestarii de servicii socio culturale, care nu necesita utilizarea unor materii prime. Pentru desfasurarea acestora este nevoie de energie electrica si agent termic (pentru asigurarea temperaturii oprime ) .

Alimentarea cu apă se va realiza prin executia unui put forat cu adancimea de 25 m, cu un Q estimat de 1,2 l/s (4,32 mc/h)

Evacuarea apelor uzate se va face in bazin etans vidanjabil cu capacitatea de 10 mc, prin intermediul retelei interioare de canalizare cu L=60 m, Dn=160mm

Asigurarea energiei electrice se face prin bransament la reteaua electrica exista la nivelul localitatii.

Centrala termică

Asigurarea agentului termic se va face de la o centrală termică pe peleti amplasată în încăperea special amenajată. Apa caldă menajeră va fi asigurată de un boiler cu acumulare. Cazanul cu Putere termica de 120 kW este construit pentru arderea perfecta a peletilor in arzatorul care, in mod complet automat, prin intermediul unui snec transportor, se alimenteaza cu peleti din rezervor.

Cazan cu funcționare pe combustibil solid (peleti) este echipat;

- Tablou de comandă amplasat pe cazan,

- Controller pentru 2 pompe, ACM si circulare încălzire (cu prioritate ACM) TCT - automatizare generală a functionării ansamblului Centralei termice - semnalizarea vizuală a functionării utilajelor si afisarea regimurilor de lucru - pompa de recirculatie/pornire cazan (furnitura cazan); - pompe de circulatie pentru circuit radiatoare și preparare apa calda menajera; - Ardere cu aer aspirat; - Aprindere electronica cu supraveghere automata a flacarii; - Autonomie si automatizare totala a functionarii - Alimentare automata cu combustibil; - vase de expansiune închise cu membrană (pentru încălzire si ACM) cu rol de a prelua dilatarea apei din instalatie si de a menține presiunea statică necesară; - conducte, vane, aparate de măsură si control; - supapa termostatica de racire și serpentină răcire - boiler vertical pentru preparare apă caldă menajeră

Gazele arse provenite din functionarea cazanului vor fi evacuate natural în atmosferă

prin intermediul racordului flexibil gaze arse racordat la cosul de fum metalic atașat clădirii prevăzut special pentru acest scop. Cosul de fum va avea diametrul interior Ø250 si va depăsi coama aticului cu 1 m, luându-se si măsurile de protectie fată de elementele combustibile ale acoperisului.

Instalația interioară

Instalatia interioară de încălzire centrală se va realiza cu corpuri statice radiatoare din otel alimentate cu agent termic prin intermediul unor conducte orizontale din PP-R cu insertie de aluminiu, polietilenă reticulată, cupru (sau similar). Distributia se va face aparent la plintă sau tavan. Conductele de alimentare radiatoare etaj vor fi preizolate trasate aparent, urmând a fi îmbrăcate în zidărie. Corpurile de încălzire se vor prevedea cu robinete de reglaj pe conductele de ducere și întoarcere, cu dezaeratoare automate de aerisire montate la partea superioară a corpului de încălzire și robinete de golire cu sferă. Pentru reglarea optimă a temperaturii de confort robinete de reglaj for fi termostatate.

Proiectul nu prevede realizarea de noi cai de access sau schimbarea traseelor celor existente

* 1. **Cumularea cu alte proiecte existente și/sau aprobate:** nu este cazul.

**2.3 Utilizarea resurselor naturale, în special a solului, a terenurilor, a apei și a biodiversității**

In cadrul proiectului, nu sunt vizate utilizarea unor resurse naturale, alte decat cele utilizate in mod curent in activitatile de constructie ( piatra ciment, nisip, etc.).

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

**2.4.Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de montaj sunt următoarele:

* ***deșeuri menajere*** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;

Depozitarea resturilor reciclabile se va face în cadrul incintei, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

***Substanțele și preparatele chimice periculoase utilizate: nu este cazul.***

**2.5.Poluarea și alte efecte negative**

Ținând cont de faptul ca proiectul are ca scop principal modernizarea caminului cultural din localitate, urmeaza să se înregistreze o ușoară presiune doar în timpul lucrărilor de reparatii si modernizare a construcției existente.

***Factor de mediu apă***

Pentru executia investitiei se va folosi apa de la putul ce va fi forat in incinta.

Se va amplasa o toaleta ecologica pentru faza de executie.

In faza de functionare

In cadrul activitatii ce se va desfasura in constructia propusa se va folosi apa din sursa proprie, put forat si a unui vas hidrofor. In acest sens a fost emis Avizul de gospodarire a apei nr. 40 din 28.09.2021emis de SGA MH.

Apele uzate menajere provenite de la instalatia de canalizare interioară a constructiei vor fi colectate si vor fi deversate in bazinul etans vidanjabil cu volum de 10 mc. propus a fi amplasat in incinta

Apele pluviale provenite de pe acoperisul constructiei vor fi deversate la spatiile verzi adiacente. Apele meteorice vor fi eliminate prin infiltrare si scurgere naturala pe teren.

***Factor de mediu aer***

Singurele surse de poluanti pt aer sunt emisiile de gaze de eşapament de la motoarele utilajelor si mijloacelor de transport ale materialelor necesare la reparatii si modernizari: monoxid de carbon (CO), oxizi de azot (NOx), oxizi de sulf(SO2), COV, particule în suspensie. Transportul materialelor si deseurilor produse in timpul executiei se va face cu mijloace de transport adecvate, acoperite cu prelata pentru evitarea imprastierii acestor materiale.

Avand in vedere insa ca proiectul propune reparatii si finisaje interioare la o cladire existenta, se poate aprecia ca impactul lucrarilor asupra mediului este unul nesemnificativ.

In faza de functionare

Pentru încălzirea spatiilor si prepararea apei calde se va utiliza un cazan cu functionare pe peleti.

Caracteristicile procesului de ardere al peletilor:

• emisia de fum rezultata din arderea peletului este foarte redusa;

• in gazele de ardere praful este alcalin;

• au un continut scazut de metal, iar sulfurile sunt aproape inexistente;

• cenusa rezultata in urma arderii peletului poate fi folosita ulterior ca si ingrasamant natural deoarece este bogata in minerale.

Nivelul estimat al emisiilor in aceasta faza nu produce un impact semnificativ al factorului de mediu aer, incadrandu-se in legislatia in vigoare.

***Zgomot și vibrații***

In faza de executie

In aceasta faza, sursele de zgomot si vibratii sunt produse atat de actiunile propriu-zise de munca mecanizata cat si de traficul auto din zona de lucru. Aceste activitati au un caracter discontinuu, fiind limitate in general numai pe perioada zilei. Zona de lucru este o zona cu functiuni mixte productie si depozitare si prin urmare nu sunt afectate zonele de locuit

In faza de functionare

In cadrul functionarii imobilului nu se produc zgomote si vibratii care sa aiba un impact semnificativ asupra factorului de mediu zgomot si vibratii. Se va urmarii nivelul de zgomot exterior astfel incat sa fie respectate limita admisibilă a nivelului de zgomot la limita spațiului funcțional LAeqT = 65 dB, conform SR 10009/2017 privind Acustica și Limitele admisibile ale nivelului de zgomot din mediul ambient

***Factor de mediu sol/subsol***

In faza de executie

Se vor lua masuri necesare pentru:

- evitarea scurgerilor accidentale de produse petroliere de la autovehiculele din dotare

- evitarea depozitarii necontrolate a materialelor folosite si a deseurilor rezultate direct pe sol, in spatii neamenajate corespunzator;

- asigurarea unor toalete ecologice;

- refacerea zonelor afectate de realizarea lucrarilor

- pentru executie se vor utiliza materiale de constructii preamabalate, betonul se va aduce preparat din statiile de betoane, se va utiliza doar nisip, balast, piatra in vrac, materiale care nu produc un impact negativ asupra solului;

- pamantul rezultat din sapaturi si amenajarea terenului se va depozita in interiorul lotului, fiind utilizat ulterior la sistematizarea verticala.

In faza de functionare:

Protectia solului si a subsolului se va realiza prin betonarea aleilor pietonale si prin refacerea si intretinerea spatiilor verzi. Suprafata parcarii si a zonei carosabile va fi betonata pentru a impiedica absorbtia hidrocarburilor in sol

***Factor de mediu biodiversitate***

Urmare a locației, suprafața vizată de proiect nu intra sub incidenţa art.28 din Ordonanţa de urgenţă a Guvernului nr. 57/2007, nefiind situate in nicio arie naturala protejata

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier.

Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Lucrările de amenajare ale obiectivului se vor desfășura cu respectarea legislației în vigoare.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

Obiectivul propus nu are un caracter special care să-l facă incompatibil cu vecinătățile.

Principalele elemente legate de impactul realizării și funcționării obiectivului asupra așezării umane și sănătății populației vor fi prezente mai ales în perioada execuției lucrărilor. Pentru diminuarea acestora, au fost prevăzute măsuri atenuatoare ale efectelor.

1. **Amplasarea proiectului**

Investitia nu se realizeaza in zone protejate. Zona de lucru fiind la o cladire existenta nu vor exista factori de poluare a asezarilor umane si a altor obiective de interes public

**3.1 Utilizarea actuală și aprobată a terenurilor**

Conform Certificatului de urbanism nr.462 din 24.10.2019 cu valabilitate prelungita, in PUG-ul aprobat de HCL Obarsia de Camp nr.5/2004 terenul situat in intravilanul satului Obarsia de Camp are categoria de folosinta curti constructii, iar constructia are functiunea de camin cultural.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Pe terenul aferent caminului cultural nu există specii de plante și animale pentru care să fie necesare măsuri speciale de conservare.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, internațional
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică : nu este cazul
    7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    8. Zonele cu o densitate mare a populației: ***nu este cazul****.*
    9. Peisaje și situri importante din punct de vedere istoric, cultural sau arheologic: nu este cazul.

1. **Tipurile și caracteristicile impactului potențial**
   1. **Importanța și extinderea spațială a impactului**

Datorita dimensiunii reduse a proiectului propus si a naturii proiectului, acesta nu reprezinta sursa de poluare, iar perioada de constructie a acestuia este limitata in timp si se desfasoara pe o suprafata strict delimitata, fara a afecta alte suprafete decat cele prevazute prin proiect.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). Impactul va fi numai pe termen scurt (pe durata execuției lucrărilor de executie) și va afecta un număr redus de persoane.

Pentru perioada de exploatare se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, este redusa. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

* 1. **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de executie a proiectului;
* **Frecvența impactului*:*** lucrările se vor derula într-o etapă compactă de maxim 1 an de zile;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier (utilajele și echipamentele de construcție, depozitele temporare, toaleta ecologică); curățarea terenului de pământ, nisip și transportarea în zone reglementate; eliminarea deșeurilor generate de angajații de pe șantier și deșeurile de ambalaje rezultate de la materialele de construcții utilizate.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

* 1. **Cumularea impactului cu impactul altor proiecte existente şi/sau aprobate**

Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

1. **Observatii din partea publicului** : pe perioada parcurgerii procedurii nu au fost

observatii din partea publicului;

**II. Motivele pe baza cărora s-a stabilit neefectuarea evaluării adecvate:**

Proiectul propus ***nu intră sub incidenţa art. 28 din O.U.G. nr. 57/2007*** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011, deoarece nu poate avea efecte negative semnificative asupra siturilor Natura 2000, singur sau în combinație cu alte planuri sau

**III. Motivele pe baza cărora s-a stabilit neefectuarea evaluării impactului asupra corpurilor de apă:**

A fost obținut Avizul de Gospodarire a Apelor nr.40 din 28.09.2021

Caracteristici proiect:

1. Alimentarea cu apă pentru acest proiect va fi asigurata din put forat cu H= 25 m.

2. Apele uzate menajere se vor evacua in BEV cu V= 10 mc

3. Apele pluviale conventional curate provenite de pe clădiri, vor fi colectate prin intermediul jgheaburilor și burlanelor și evacuate liber pe terenul beneficiarului**.**

**Condiții de realizare a proiectului:**

* Respectarea conditiilor impuse prin Avizul de Gospodarire a Apelor

• Sursa de apa de la putul forat va fi obligatoriu contorizata

• Beneficiarul investitiei, Com. Obarsia de Camp va aduce la cunostinta ABA Jiu – SGA MH data de începere a execuției lucrărilor, cu 10 zile înainte de aceasta

* Lucrarile se vor executa numai pe terenuri reglementate din punct de vedere juridic
* Sa respecte recomandarile din Referatul hidrogeologic de expertiza Studiul hidrogeologic preliminar intocmit si expertizat de INHGA Bucuresti
* Dupa finalizarea executiei se va intocmi studio hidrogeologic definitiv al captarii de ape subterane al investitiei, ce va curpinde:
* Toate datele privind executia forajului si definitivarea acestora
* Rezultatele pomparilor experimentale
* Rezultatele analizelor chimice si datele de exploatare
  + - * La punerea in functiune a lucrarilor beneficiarul va solicitaunei societati certificate intocmirea documentatiei tehnice in vederea obtinerii Autorizatiei de Gospodarire a Apelor

**IV. Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din comuna Obarsia de Camp respectându-se următoarele prevederi:

 Se vor respecta datele şi specificaţiile din documentaţia tehnică precum şi legislaţia de mediu în vigoare;

 Se vor respecta măsurile și condițiile impuse în avizul de gospodărire a apelor;

 Se vor respecta măsurile prevăzute prin proiect în vederea diminuării impactului asupra factorilor de mediu;

 Beneficiarul răspunde de corectitudinea informatiilor furnizate si de realizarea corectă a lucrărilor propuse, prezentate în Memoriul de prezentare;

 În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate, precum și a materialelor solubile sau antrenabile cu apa;

 Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;

 Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;

 Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;

 În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;

 Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare investitiei;

 Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de executie nu trebuie să existe pe amplasament alte suprafețe ocupate definitiv decât cele necesare funcționării obiectivului. Nu se vor lăsa pe amplasament depozite de agregate sau de pământ rezultat din excavații;

 Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;

 Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora.

 Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;

 Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;

 Se interzice abandonarea deșeurilor și/sau depozitarea în locuri neautorizate;

***La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor;***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Constantin Viorel VISAN

**Șef Serviciu A.A.A.,**  **Întocmit,**

Dragoș Nicolae TARNIȚĂ Marilena FAIER

**Șef Birou C.F.M**

Liviu CĂPRESCU Cristian MIREA